《承晨昏省侍太夫人，必诘问史事，或对稍延，诃责随之，今不复闻矣》
清代·谢道承

儿来前，自尧经今凡几年。儿强记，自尧经今凡几帝。

儿时应对稍逡巡，母颜变色旋恚嗔：陈箧孙志学人责，稽古胡不如妇人？

吁嗟乎！母言在耳，儿颜犹泚。安得我母常嗔儿常泚，于今劝学无闻矣。

作者简介：福建闽县人，字又绍，号古梅。康熙六十年进士，官至内阁学士。引疾乞休以养母。善书，笔如屈佚，集中碑帖题跋亦颇具鉴赏。有《小兰陔诗集》。